การประเมินสิ่งที่ใช้รักษาที่บ้าน การรักษาตาบวม การป้องกันไม่ให้ตาบวม
หลายคนวางถุงชาที่เปียกและเย็นบนตาที่บวม นี่ได้ผลเนื่องจากอุณหภูมิที่เย็น บางคนใช้ชาดำ ชาเขียว หรือสมุนไพรชนิดต่างๆ ซึ่งหลายอย่างในส่วนนี้ยังไม่ได้รับการศึกษา แต่คาเฟอีนซึ่งเป็นส่วนประกอบที่มีแนวโน้มว่าจะได้ผลมากที่สุดนั้นดูเหมือนจะไม่มีฤทธิ์ใดๆ ผ้าขนหนูอาจจะมีประสิทธิภาพพอๆ กันและมีความเสี่ยงในการติดเชื้อแบคทีเรียต่ำกว่า แตงกวาหั่นเป็นแว่นๆ เป็นหนึ่งในการรักษาที่พบได้มากที่สุดสำหรับอาการตาบวม นี่มีประสิทธิภาพ แต่นั่นเป็นเพราะว่าอุณหภูมิที่เย็นของแตงกวาเท่านั้น  ทางที่ดีที่สุดนั้นควรจะใช้ผ้าขนหนูเย็นๆ หรือถุงประคบเย็นเพื่อลดโอกาสการติดเชื้อแบคทีเรียจากอาหาร ถ้าคุณใช้การรักษาด้วยอาหาร แตงกวาที่ล้างสะอาดแล้วอาจจะเป็นทางเลือกหนึ่งที่ปลอดภัยที่สุด หลีกเลี่ยงการใช้มันฝรั่ง ไข่ขาว โยเกิร์ต และอาหารที่มีกรด เช่น สตรอเบอร์รี่ หรือน้ำมะนาว ยาที่ใช้รักษาที่บ้านบางชนิดนั้นอันตรายที่จะใช้รอบดวงตาของคุณ เนื่องจากมีความเสี่ยงที่จะเกิดความเจ็บปวดหรือความเสียหายอย่างรุนแรง ไม่ควรรักษาอาการตาบวมด้วยครีมรักษาริดสีดวงทวาร เช่น ยี่ห้อ Preparation H ยานวดร้อน เช่น ยี่ห้อ BenGay หรือ Icy Hot หรือ ยาไฮโดรคอร์ติโซน (Hydrocortisone) ถ้าคุณกำลังรีบหรืออยู่ในที่สาธารณะ ให้แวะเข้าห้องน้ำเพื่อล้างหน้าล้างตาสักครู่ พับผ้าขนหนูกระดาษสองทบให้เป็นสี่เหลี่ยมจัตุรัสอย่างเรียบร้อยแล้วจุ่มในน้ำเย็น วางกดบนเปลือกตาของคุณเบาๆ ข้างละ 15 วินาที มองขึ้นข้างบนและวางผ้าขนหนูกระดาษใต้ขนตาล่าง กดเบาๆ ข้างละอีก 15 วินาที ปล่อยให้ผิวรอบดวงตาแห้ง ทำซ้ำอีกถ้าจำเป็น   ห้ามถูตาหรือใช้สบู่ บางคนอาจจะอยากผสมเกลือแกงประมาณ 1 ช้อนชา (5 มล.) ลงในน้ำเย็นจัด 1 ถ้วย (240 มล.) แต่อย่าพยายามทำแบบนี้ถ้าผิวของคุณแดงและระคายเคือง จุ่มผ้านุ่มๆ ในน้ำเย็นจัด บิดน้ำออก จากนั้นพับผ้าและวางไว้บนดวงตาทั้งสองข้างประมาณ 10 นาที ความเย็นจะทำให้เส้นเลือดรอบดวงตาหดตัวและช่วยลดอาการบวมได้ ถุงประคบเย็นหรือถุงถั่วแช่แข็งอาจจะให้ผลลัพธ์ที่คล้ายกัน คุณยังสามารถทำถุงประคบเย็นของคุณเองได้โดยการใส่ข้าวสารเข้าไปให้เต็มถุงเท้าและแช่ในช่องแช่แข็ง อย่าใช้ถุงที่ใส่ผักชิ้นใหญ่ๆ หนาๆ เพราะว่ามันไม่สามารถหุ้มรอบดวงตาได้ เลือกช้อนชาโลหะที่พอดีกับดวงตาของคุณมาหนึ่งคู่ นำช้อนไปแช่แข็งประมาณ 2 นาทีหรือเก็บไว้ในตู้เย็นประมาณ 5-10 นาที วางไว้บนดวงตาของคุณ กดเล็กน้อย ทิ้งไว้จนกว่าช้อนจะอุ่นขึ้น ถ้าคุณมีเวลา ให้แช่ช้อน 6 คันแทน เมื่อช้อนอุ่นขึ้นก็เปลี่ยนใช้ช้อนเย็นๆ คู่ใหม่แทน หยุดทำหลังจากคู่ที่สามเพื่อหลีกเลี่ยงไม่ให้เกิดผลเสียกับผิวเนื่องจากถูกความเย็นเป็นเวลานาน ใช้นิ้วก้อยแตะเปลือกตาบริเวณที่บวมเบาๆ ซึ่งนี่จะสามารถกระตุ้นการไหลเวียนของเลือด กระจายเลือดที่เกาะตัวกันอยู่ให้ออกจากบริเวณนั้น หลับตาและนวดบริเวณจมูกส่วนบน มุ่งเน้นไปที่ผิวจมูกด้านขวาและด้านซ้ายบริเวณที่รองรับแว่นตา ซึ่งนี่จะสามารถลดความดันในโพรงจมูกซึ่งอาจจะเกิดขึ้นขณะที่คุณกำลังร้องไห้ วางหมอนสองหรือสามใบไว้ใต้ศีรษะของคุณเพื่อให้ศีรษะอยู่เหนือส่วนที่เหลือของร่างกาย นอนคอตรง หลับตา และผ่อนคลาย แม้แต่การพักสั้นๆ ก็สามารถลดความดันโลหิตได้ แช่ครีมบำรุงผิวหน้าไว้ในตู้เย็นประมาณ 10 นาที แล้วลูบไล้บนผิวเบาๆ ความเย็นจะช่วยรักษาอาการบวม ในขณะที่ครีมจะทำให้ผิวของคุณนุ่มและสว่างขึ้น   ยังมีการถกเถียงกันอยู่เกี่ยวกับครีมบำรุงผิวรอบดวงตาโดยเฉพาะ เพราะว่ายังไม่ชัดเจนว่าพวกมันมีประสิทธิภาพมากกว่าครีมบำรุงผิวหน้าธรรมดาหรือไม่  หลีกเลี่ยงครีมที่มีกลิ่นหอมหรือมิ้นท์ เพราะว่าครีมเหล่านี้อาจจะทำให้ผิวของคุณระคายเคือง แม้ว่าอาการตาบวมของคุณนั้นจะมีสาเหตุมาจากการร้องไห้ แต่ปัจจัยอื่นๆ ก็สามารถมีอิทธิพลต่อความรุนแรงได้ นอนหลับอย่างน้อย 8 ชั่วโมงในแต่ละคืนเพื่อลดอาการตาบวมหรือถุงใต้ตา เด็ก วัยรุ่น และผู้ใหญ่ที่มีอายุมากกว่าอาจจะต้องการการนอนหลับในปริมาณที่แตกต่างกัน ให้ขอคำแนะนำจากแพทย์ เกลือที่สะสมอยู่รอบดวงตาของคุณสามารถเพิ่มการเก็บกักของเหลวได้ ซึ่งจะทำให้เกิดอาการบวม ดังนั้นให้ดื่มน้ำเยอะๆ เพื่อลดผลกระทบนี้ ลดการบริโภคเกลือและคาเฟอีนซึ่งจะทำให้คุณขาดน้ำ . ปฏิกิริยาภูมิแพ้ที่ไม่รุนแรงต่อละอองเกสรดอกไม้ ฝุ่น สัตว์ หรืออาหารนั้นอาจจะทำให้ตาบวมได้ หลีกเลี่ยงอาหารที่ทำให้คุณรู้สึกคัน บวม หรือระคายเคือง ให้กินยาบรรเทาอาการแพ้เมื่อคุณไม่สามารถหลีกเลี่ยงการสัมผัสได้ ไปพบแพทย์เพื่อขอคำแนะนำเพิ่มเติม ถ้าคุณตาบวมบ่อยๆ อาจจะมีสาเหตุสำคัญที่ซ่อนอยู่ ผู้เชี่ยวชาญในการวัดสายตาสามารถตรวจวัดสายตาของคุณและอาจจะตัดแว่นตาหรือคอนแทคเลนส์เพื่อไม่ให้คุณใช้งานดวงตาหนักเกินไป ส่วนจักษุแพทย์สามารถตรวจดวงตาของคุณเพื่อหาภาวะทางการแพทย์ ตอนที่ดูคอมพิวเตอร์ โทรศัพท์ หรือหนังสือ ให้หยุดพักทุก 20 นาที ระหว่างช่วงพักเหล่านี้ ให้มองไปยังสิ่งที่อยู่ไกลๆ แม้ว่าภาวะตาล้าจะไม่ใช่สาเหตุที่พบได้บ่อยที่สุดของอาการตาบวม แต่อย่างไรก็แนะนำให้ทำวิธีนี้เพื่อสุขภาพดวงตาโดยทั่วไป
ใช้ผ้าขนหนูเย็นๆ แทนถุงชา. หลีกเลี่ยงการใช้อาหารรักษา. อย่าใช้ยาที่ทำให้เกิดอาการระคายเคืองกับตา. ล้างหน้าด้วยน้ำเย็น. ใช้ผ้าขนหนูเย็นๆ โปะรอบดวงตา. ใช้ช้อนเย็นๆ ปิดรอบดวงตา. แตะตาเบาๆ . นวดดั้งจมูกของคุณ. นอนโดยยกให้ศีรษะสูงขึ้น. ทาครีมบำรุงผิวหน้าเย็นๆ . นอนเยอะๆ . ดื่มน้ำเยอะๆ . รักษาอาการแพ้ ไปพบแพทย์รักษาตา. หยุดพักจากหน้าจอและหนังสือ.
https://www.wikihow.com/Get-Rid-of-Puffy-Eyes-from-Crying https://www.wikihow.com/Get-Rid-of-Puffy-Eyes-from-Crying https://www.wikihow.com/Get-Rid-of-Puffy-Eyes-from-Crying
Evaluating Home Remedies Treating Puffy Eyes Preventing Puffy Eyes